**Ruth Beitia Vila** (s. 1. huhtikuuta 1979 Santander) on espanjalainen korkeushyppääjä. Hän on olympiavoittaja, MM-mitalisti ja Euroopan-mestari.

Beitia sijoittui yhdeksänneksi Ljubljanan alle 20-vuotiaiden EM-kilpailuissa 1997 ja kahdeksanneksi saman ikäluokan MM-kilpailuissa Annecyssa 1998 tuloksella 180. Hän oli neljäs Ibero-Amerikan mestaruuskilpailuissa 2000. Seuraavana vuonna hän hyppäsi Lissabonin sisäratojen MM-kisoissa seitsemänneksi tuloksella 193, Euroopan cupin ykkösliigassa toiseksi, Välimeren kisoissa neljänneksi ja voitti alle 23-vuotiaiden Euroopan-mestaruuden Amsterdamissa tuloksella 187. Vuonna 2002 hän karsiutui Wienin sisäratojen EM-kisoissa, sijoittui Euroopan cupin ykkösliigassa toiseksi, Münchenin EM-kisoissa 11:nneksi ja Yleisurheilun maailmancupissa kuudenneksi. Seuraavana vuonna hän hyppäsi viidenneksi Birminghamin sisäratojen MM-kilpailuissa tuloksella 196. Myöhemmin samana vuonna hän oli toinen Euroopan cupin superliigassa ja yhdestoista Pariisin MM-kisoissa. Vuonna 2004 Beitia sijoittui kolmanneksi sisäratojen Euroopan cupissa ja karsiutui Budapestin sisäratojen MM-kisoissa sekä Ateenan olympialaisissa. Ibero-Amerikan mestaruuskilpailuissa hän oli neljäs.

Beitia saavutti vuonna 2005 hopeaa Madridin sisäratojen EM-kisoissa tuloksella 199. Myöhemmin samana vuonna hän sijoittui toiseksi Euroopan cupin ykkösliigassa, voitti kultaa Välimeren kisoissa, mutta karsiutui Helsingin MM-kisoissa. Kauden lopussa hän oli IAAF:n yleisurheilufinaalissa seitsemäs. Seuraavana vuonna hän saavutti MM-pronssia Moskovan sisäratojen MM-kisoissa. Samana vuonna hän oli ulkoradoilla toinen Euroopan cupin superliigassa, yhdeksäs Göteborgin EM-kisoissa, kuudes IAAF:n yleisurheilufinaalissa. Vuonna 2007 Beitia sijoittui kolmanneksi Birminghamin sisäratojen EM-kisoissa, kun alun perin kolmanneksi sijoittunut ja dopingista kiinni jäänyt Venelina Veneva hylättiin. Samana vuonna hän sijoittui toiseksi Euroopan cupin superliigassa, kuudenneksi Osakan MM-kisoissa ja seitsemänneksi IAAF:n yleisurheilufinaalissa.

Beitia oli vuonna 2008 toinen sisäratojen Euroopan cupissa ja neljäs Valencian MM-hallikilpailuissa. Ulkoradoilla hän voitti Euroopan cupin ykkösliigan, oli seitsemäs Pekingin olympialaisissa ja kahdeksas IAAF:n yleisurheilufinaalissa. Torinon sisäratojen EM-kilpailuissa 2009 hän saavutti hopeaa tuloksella 199. Myöhemmin samana vuonna hän oli toinen Euroopan joukkuemestaruuskilpailuissa, viides Berliinin MM-kisoissa ja seitsemäs IAAF:n yleisurheilufinaalissa. Dohan sisäratojen MM-kilpailuissa 2010 hän sai hopeaa tuloksella 198. Saman vuoden Barcelonan EM-kisoissa hän oli kuudes. Lisäksi hän voitti Ibero-Amerikan mestaruuden tuloksella 189. Pariisin sisäratojen EM-kilpailuissa 2011 hän sai hopeaa tuloksella 196. Hän oli samana vuonna kolmas Euroopan joukkuemestaruuskilpailuissa, mutta karsiutui Daegun MM-kilpailuissa. Istanbulin sisäratojen MM-kilpailuissa 2012 hän oli kuudes tuloksella 195 cm. Kesäkuussa hän voitti Euroopan-mestaruuden Helsingissä tuloksella 197. Lontoon olympialaisissa hän ylitti loppukilpailussa tasan kaksi metriä ja sijoittui alun perin neljänneksi, mutta nousi myöhemmin Svetlana Školinan dopinghylkäyksen jälkeen pronssimitalistiksi. 

Beitia voitti Göteborgin sisäratojen EM-kilpailuissa 2013 kultaa tuloksella 199 cm. Moskovan MM-kilpailuissa hän sijoittui alun perin kolmanneksi tuloksella 197, mutta nousi myöhemmin Školinan hylkäyksen jälkeen hopeasijalle. Sopotin MM-hallikilpailuissa 2014 Beitia sai pronssia tuloksella 200. Euroopan joukkuemestaruuskilpailuissa hän oli kolmas. Hän voitti Euroopan-mestaruuden Zürichissä 2014 tuloksella 201. Hän oli 2015 viides Prahan EM-hallikilpailuissa, toinen Euroopan joukkuemestaruuskilpailuissa ja viides Pekingin MM-kilpailuissa. Hän sai hopeaa Portlandin MM-hallikilpailuissa 2016 tuloksella 196. Hän voitti Euroopan-mestaruuden Amsterdamissa 2016 tuloksella 198. Hän voitti olympiakultaa Rio de Janeirossa tuloksella 197. Belgradin EM-hallikilpailuissa 2017 hän sai hopeaa tuloksella 194. Lontoon MM-kisoissa 2017 hän sijoittui 12:nneksi.

Beitia on voittanut korkeushypyn Espanjan-mestaruuden ulkoradoilla kolmetoista kertaa (vuosina 2003 ja 2006–2017) ja sisäradoilla 16 kertaa (2002–2017). Espanjan ennätystä hän on parantanut tai sivunnut ulkoradoilla yhdeksän kertaa ja sisäradoilla kahdeksan kertaa.

Henkilökohtaiset ennätykset
---------------------------

Ulkoradat
* Korkeushyppy: 202 (2007)
* Pituushyppy: 604 (2003)

Sisäradat
* Korkeushyppy: 201 (2007)
* Pituushyppy: 604 (2006)

Lähteet
-------

* Ruth Beitia Kansainvälinen yleisurheiluliitto.  (englanniksi)
* Ruth Beitia Tilastopaja (vaatii kirjautumisen, maksullinen palvelu).  (englanniksi)
* Saavutukset the-sports.org-sivustolla (englanniksi)

### Viitteet

1. ↑  Five London 2012 events to have medals, diplomas reallocated *International Olympic Committee*.  12.11.2021. Viitattu 10.12.2021. (englanniksi)
2. ↑  Beitian profiili Espanjan yleisurheiluliiton sivuilla (Arkistoitu – Internet Archive) PDF. Viitattu 22.8.2017. (espanjaksi)

Aiheesta muualla
----------------

* Kuvia tai muita tiedostoja aiheesta **Ruth Beitia** Wikimedia Commonsissa

  

Naisten korkeushypyn olympiavoittajat

|  |
| --- |
| 1928: Ethel Catherwood |
1932: Jean Shiley |
1936: Ibolya Csák |
1948: Alice Coachman |
1952: Esther Brand |
1956: Mildred McDaniel |
1960: Iolanda Balaș |
1964: Iolanda Balaș |
1968: Miloslava Rezková |
1972: Ulrike Meyfarth |
1976: Rosemarie Ackermann |
1980: Sara Simeoni |
1984: Ulrike Meyfarth |
1988: Louise Ritter |
1992: Heike Henkel |
1996: Stefka Kostadinova |
2000: Jelena Jelesina |
2004: Jelena Slesarenko |
2008: Tia Hellebaut |
2012: Anna Tšitšerova |
2016: Ruth Beitia |
2020: Marija Lasitskene |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |